**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

Проект

**Наредба за изменение и допълнение на Наредба № 4 от 2015 г. за прилагане на мярка 11 „Биологично земеделие“ от Програмата за развитие на селските райони за периода 2014 – 2020 г.** (обн., ДВ, бр. 16 от 2015 г.; изм., бр. 19 от 2017 г., бр. 18 от 2018 г., бр. 18 и 76 от 2019 г.; изм. с Решение № 8834 от 11.06.2019 г. на ВАС на РБ; попр. с Решение № 13963 от 18.10.2019 г. на ВАС на РБ – бр. 97 от 2019 г. и бр. 38 от 2020 г.)

**§ 1.** В чл. 5 се правят следните допълнения:

1. В ал. 3, т. 2 накрая се добавя „и/или няма забрана за употреба на минерални торове в ливади, пасища, мери, изоставени орни земи и горски територии, както и на продукти за растителна защита и биоциди в тези територии, освен разрешените за биологично производство и при каламитет, епифитотия, епизоотия или епидемия.“;

2. Създава се ал. 4:

„(4) Не се предоставя подпомагане за заявена едновременно една и съща площ по мярка 11 "Биологично земеделие" и мярка 12 "Плащания по Натура 2000 и Рамковата директива за водите" от ПРСР 2014 - 2020 г., която попада в обхвата на защитени зони, за които има влязла в сила забрана за използване на продукти за растителна защита в горското и селското стопанство и/или забрана за употреба на минерални торове, както и на продукти за растителна защита и биоциди.“;

**§ 2.** В чл. 6 се създават ал. 4 и 5:

(4) През 2021 г. могат да се изпълняват текущи ангажименти, поети през 2020 г., да се удължават приключили ангажименти ежегодно, но не по-късно от 2022 г. и да се поемат нови ангажименти с продължителност:

1. две години по направление „Биологично растениевъдство“, когато в ангажимента се включват площи в преход;

2. една година, по направление „Биологично растениевъдство“, когато в ангажимента се включват само сертифицирани биологични площи;

3. две години по направление „Биологично Животновъдство“;

4. една година по направление „Биологично пчеларство“.

(5) Площи, животни и пчелни семейства могат да се включат в нови ангажименти през 2021 г., когато периода на преход към биологично производство е стартирал преди края на 2020 г.“;

**§ 3.** В чл. 7, ал. 3 накрая се добавя „или до края на поетия ангажимент.“;

**§ 4.** Създават се чл. 11б и 11в:

„Чл. 11б. (1) За всички кандидати, от 2021 г. и следващи кампании са в сила следните условия:

1. за култури от групата на полските култури, включително фуражни:

а) за площите до 50 ха подпомагането е в размер на 100 % от годишното плащане на хектар;

б) за площите над 50 ха до 65 ха подпомагането е в размер на 50 % от годишното плащане на хектар;

в) за площите над 65 ха подпомагането е в размер на 10 % от годишното плащане на хектар;

2. за култури от групата на ароматни и медицински растения:

а) за площите до 50 ха подпомагането е в размер на 100 % от годишното плащане на хектар;

б) за площи над 50 ха до 65 ха подпомагането е в размер на 50 % от годишното плащане на хектар;

в) за площите над 65 ха подпомагането е в размер на 10 % от годишното плащане на хектар.

(2) Изчислението на финансовата помощ по ал. 1 за всеки отделен кандидат за подпомагане се извършва въз основа на средния размер на нивата на плащане за съответната група култури към съответните декларирани площи.;

Чл. 11в. (1) От 2021 г. и следващи кампании допустими за подпомагане постоянно затревени площи по направление "Биологично растениевъдство" са площи, за които е спазена гъстота с биологични животни в съотношение минимум 0,3 ЖЕ/1 ха. При определяне на допустимите площи съгласно това съотношение животните в заявлението на кандидата следва да са преминали периода на преход към биологично производство към началото на кампанията за кандидатстване и да са вписани в регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз.

(2) За площите с фуражни култури, заявени по направление „Биологично животновъдство“, с които заедно с постоянно затревените площи се изпълнява съотношение от 0,3 ЖЕ/1 ха, може да се получава пълният размер на подпомагане по чл. 11, ал. 1, т. 1, буква „б“ и ал. 2, т. 1 буква „б“.

**§ 5.** В чл. 12, ал. 1 накрая се добавя „или до края на поетият ангажимент.“

**§ 6.** В чл. 14 се правят следните допълнения:

1. В ал.1, т. 4 накрая се добавя„който не съответства на информацията от регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз и/или системата по чл. 49, ал. 1.

2. В ал. 2 се създава т.9:

„9. кандидатите, които са заявили за подпомагане нови площи по направление „Биологично растениевъдство“ с трайни насаждения и не са предоставили документи, удостоверяващи, че трайните насаждения не са надвишили продължителността на периода на плододаване по Наредба за базисните цени на трайните насаждения (ДВ, бр. 65 от 1991 г.)

**§ 7.** В чл. 15 се правят следните изменения и допълнения:

1. В ал. 3, т. 2 след думите „ал. 1“ се добавя „и 4“;

2. В т. 3 след думите „ т.2“ се добавя „и 5“

3. В ал. 4:

а) в т .1 се заличават думите „след изтичане на сроковете по чл.11, ал.4“, а след думата „т. 2“ се добавя „или до края на поетия ангажимент“;

б) в т. 3 се заличават думите „след изтичане на минималните периоди на преход“.

**§ 8 .** В чл. 17 се правят следните изменения и допълнения:

1. В ал. 1 думите „петгодишен период от поемане на задължението“ се заменят с „периода на многогодишния ангажимент.“;

2. В ал. 2 се създава изречение трето „Удължените след 2020 г. ангажименти се изпълняват на одобрената площ за извършване на дейности по направление „Биологично растениевъдство“, която може да варира с процент по-голям от 10 % като ангажимента продължава да се изпълнява с декларираните през текущата година площи при условие, че за незаявените площи земеделският стопанин няма регистрирано правно основание за текущата година.“;

3. В ал. 3 се заличават думите „за петгодишен период“;

4. В ал. 5 думите „ново задължение за петгодишен период“ се заменят с „нов ангажимент“;

5. В ал. 6 думата „петгодишния период“ се заменя с „периода на ангажимента“;

**§ 9.** В чл. 18 думите „ново петгодишно задължение“ се заменят с „нов многогодишен ангажимент“.

**§ 10.** В чл. 19 се правят следните изменения и допълнения

1. В ал. 1, т. 1 след думите „чл. 42“ се добавя „от“;

2. В ал. 6 думите „на петгодишното си агроекологично задължение“ се заменят с „в периода на ангажимента си“;

**§ 11.** В чл. 21 се създават ал. 11, 12 и 13:

„(11) От кампания 2021 допустими за заявяване постоянно затревени площи по направление „Биологично растениевъдство“ са площи, за които е спазена гъстота с биологични животни в съотношение минимум 0,3ЖЕ/1 ха.

(12) Компетентното звено по чл. 2 от Наредба № 5 от 2018 г., въз основа на данните в регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз , предоставя на ДФЗ-РА информация за включените в система на контрол площи, животни и пчелни семейства към края на предходната календарна година, както и за биологичните животни към началото на кампанията за кандидатстване. Площите включени в регистъра се предоставят като цифрови географски данни от МЗХГ.

(13) Министерството на земеделието, храните и горите предоставя на ДФЗ-РА цифрови географски данни за площите с биологичен статус, включени в регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз към края на предходната календарна година. Сертифицираните площи, животни и пчелини с пчелни семейства могат да бъдат подпомагани само за дейности от под мярка „Плащания за поддържане на практики и методи за биологично земеделие.“

**§ 12**. В чл. 26, т. 1 накрая се добавя „съгласно Приложение № 1“;

**§ 13.** В чл. 28 се правят следните изменения и допълнения:

1. В ал. 1 в основния текст думите „петгодишния период“ се заменят с „поетия многогодишен ангажимент“;

2. В ал. 2 след думата „декларацията“ се добавя „и всички изискуеми документи“;

**§ 14.** В чл. 33, ал. 1 се правят следните изменения и допълнения:

1. В т. 2 думата „първото“ се заличава;

2. В т. 3 думите „документите по т. 2 удостоверяват“ се заменят с „да предоставят документите по т. 2 и 5, които удостоверяват“ и се заличават думите „преминали периода на преход към биологично производство по чл. 11, ал. 4“;

3. Създава се т. 5:

„5. до края на ангажимента поне веднъж да получат сертификат или писмено доказателство за съответствие на произведените от тях растителни, животински или пчелни продукти с правилата на биологичното производство, участващи в подмярка „Плащания за преминаване към биологично земеделие“.

**§ 15.** В чл. 35, ал. 2 думите „петгодишния период“ се заменят с „периода на ангажимента“.

**§ 16.** В чл. 38, ал. 3 накрая се добавя„или преди края на ангажимента поет през кампания 2021.“

**§ 17.** В чл. 39 се правят следните допълнения:

1. В т. 1, буква „в“ накрая се добавя „а за новите ангажименти, поети през 2021 г., до края на поетия ангажимент.;“

2. В т. 2, буква „б“ накрая се добавя „а за новите ангажименти, поети през 2021 г., до края на поетия ангажимент.;“

3. В т. 3, буква „б“ накрая се добавя „а за новите ангажименти, поети през 2021 г., до края на поетия ангажимент.;“

**§ 18.** Вчл. 41, ал. 3 думите „ал. 5“ се заменят с „ал.9“.

**§ 19.** Вчл. 43, ал. 1 след думата „животни“ се добавя „и пчелни семейства“;

**§ 20.** В чл. 46, ал. 7 след думите „по ал. 1 ДФЗ – РА“ се добавя „може да“.

**§ 21.** В допълнителните разпоредби в §1, т. 1 се заличават думите „регистриран в Система за идентификация на земеделски парцели“.

**Преходни и заключителни разпоредби**

**§ 22.** Изискванията на чл. 21, ал 5, 6, 7, 8, 9 и 10 се прилагат само за кампания 2020 г.;

**§ 23**. Параграф 19 от преходните и заключителни разпоредби на Наредба за изменение и допълнение на Наредба № 4 от 2015 г. за прилагане на мярка 11 „Биологично земеделие“ от Програмата за развитие на селските райони за периода 2014 – 2020 г. (обн., ДВ, бр. 38 от 2020 г.) се прилага само за кампания 2020 г.

**§ 24.** Наредбата влиза в сила от деня на обнародването ѝ в „Държавен вестник“;

**ДЕСИСЛАВА ТАНЕВА**

*Министър на земеделието, храните и горите*